== Militær karriere ==
Hans forældre var forvalter og forpagter Mads Vestesen. Han var født i januar 1666 på den fynske herregård Skjoldemose, hvor hans fader var forvalter og forpagter. Selv var han vistnok oprindelig bestemt for en lignende livsbane; men [[1689]] gik han med de danske hjælpetropper til [[Irland]] som [[Grenader (soldat)|grenader]] ved en [[bataljon]] af [[Den Kongelige Livgarde|Fodgarden]]. Han udmærkede sig bl.a. ved stormen på [[Athlone]], og da han desuden var "øvet i Pennen", blev han udtaget til [[adjudant]], fungerede en tid som [[Kvartermester|regimentskvartermester]], blev [[1698]] [[sekondløjtnant]] og [[1701]] [[premierløjtnant]]. Efter forgæves at have søgt et amtsforvalterembede blev han [[1703]] [[Kaptajn (militær)|kaptajn]] ved Ribe Stifts Nationalregiment til Fods; men da året efter De jyske Landdragoner (under [[Christian Fursman]], fra [[1710]] [[Kyrasser]]er) blev oprettede, gik West over til dette regiment, der ved sin nationale sammensætning og sine tapre indhug ved [[Wismar]] ([[1711]]) [[Slaget ved Gadebusch|og]] [[Gadebusch]] ([[1712]]) blev en af de populæreste afdelinger i [[Hæren]]. West steg [[1708]] til [[major]], 1711 til [[oberstløjtnant]], [[1714]] til karakteriseret [[oberst]] og blev [[1717]] chef for regimentet, med hvilket han i de tre næste år tog del i [[Norge]]s forsvar.
Historie